open-index/open-wikipedia-markdown huggingface dataset:
পৃষ্ঠীয় পাখনা

**পৃষ্ঠীয় পাখনা** (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে।

বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা  তাদের চিহ্নিত করে।

অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় *টেরিজিওফোরস* (pterygiophores)।

## কার্যক্রম
পৃষ্ঠীয় ডানার মুল উদ্দেশ্য হলো; সেই প্রাণীটিকে উলটা ঘুরার বিরুদ্ধে প্রতিহত করা এবং হঠাৎ করে টার্ন (বাকঁ ঘুরতে) করতে সহায়তা করা। কিছু প্রজাতি তাদের পৃষ্ঠীয় পাখনাকে অন্যান্য কাজের জন্য অভিযোজিত করেছে। সানফিশ তাদের পৃষ্ঠীয় পাখনাকে (এবং পুচ্ছ পাখনাকে) সম্মুখদিকে এগিয়ে নিতে ব্যবহার করে। কিছু প্রাণী তাদের পৃষ্ঠীয় পাখনাকে সুরক্ষামুলক কাজে ব্যবহারের জন্য (যেমনঃ বিষ বা কাটা হিসেবে) উন্নতি সাধন করেছে। উদাহরণস্বরুপঃ স্পাইনি ডগফিশ এবং পোর্ট জ্যাকসন হাঙরে উভয়েরই নিজস্ব পৃষ্ঠীয় ডানা আছে; যা বিষ নিঃসরণে সক্ষম।

বিলফিশের পৃষ্ঠীয় পাখনা প্রখ্যাত। টুনা, ম্যাকেরেল এবং অন্যান্য স্কোমব্রয়েডের মত বিলফিশ তাদের পৃষ্ঠীয় পাখনায় প্রবাহরেখার সৃষ্টি করেছে, এবং পাখনায় খাঁজ সৃষ্টি করেছে যাতে করে তারা সাঁতার কাটতে পারে। বিলফিশের প্রজাতির পৃষ্ঠীয় পাখনার আকার, গঠন অবস্থান এবং রংয়ের মধ্যে পার্থক্য আছে; ফলে খুব সহজে বিলফিশের প্রজাতিকে শনাক্ত করা যায়। উদাহরণস্বরুপ, শ্বেত মার্লিনের পৃষ্ঠীয় পাখনা আছে, যাতে কালো স্পট আছে। বিলফিশের পৃষ্ঠীয় পাখনা বিরাট, যা খুব সম্ভবত নিজেকে শীতল করতে ব্যবহৃত হয়।


File:Orcinus orca NOAA Photo Library.jpg|অর্কর পৃষ্ঠীয় পাখনা
File:Orca wal 3.jpg|পুরুষ ও নারী অর্কর পৃষ্ঠীয় পাখনার পার্থক্য
File:White shark (cropped).jpg|শ্বেত হাঙরের পৃষ্ঠীয় পাখনা যা ডার্মাল ফাইবার ধারণ করে।
File:Istiophorus platypterus .jpg|ইন্দো-প্যাসিফিক সেইলফিশের বিস্তৃত পৃষ্ঠীয় পাখনা


## গঠন
## আরও দেখুন

* Fish fin
* Submarine sail
* Vertical stabilizer

## তথ্যসূত্র

বিষয়শ্রেণী:মেরুদণ্ডী প্রাণী
বিষয়শ্রেণী:অঙ্গসংস্থান
আশ্চর্য প্রদীপ

**আশ্চর্য পুতুল** পশ্চিমবঙ্গের উত্তর দিনাজপুরের কুনুরের মৃৎশিল্পীদের এক অভূতপূর্ব অবদান। বাংলার পোড়ামাটির মৃৎশিল্পের অন্যতম নিদর্শন। পাশ্চাত্যের টেবিল ল্যাম্প এর মতনই গ্রাম বাংলার তথা বাংলার জনজীবনের এক অবিচ্ছেদ্য অঙ্গ *আশ্চর্য প্রদীপ*। এই প্রদীপ বা বাতিদানের কারুকার্য প্রদীপের সৌন্দর্য আরো বাড়িয়ে দিয়েছে।

বর্তমানে শম্ভু রায় এই প্রদীপ তৈরি করেন। সাম্প্রতিক কালে নিত্য ব্যবহারের জন্য গনেশাকৃতির পেনদানি তৈরি করা হচ্ছে।

## বর্ণনা
মাছ, হাতি, ময়ূর, কচ্ছপ ইত্যাদি নানা আকারের এই বাতিদান গুলি তৈরি করা হয়। আগের রেডি বা সর্ষের তেল ব্যবহার করা হতো। তবে বর্তমানে কেরোসিনের তেল ব্যবহার করা হয়। পুতুলের অলংকরণ খুবই শিল্প সুষম মণ্ডিত।

## গঠন
এই বাতিদানের উল্টো দিক দিয়ে তেল ঢালা হয়। তবে অদ্ভুতভাবে তেল পরে যায় না। বাতিদানের মুখের দিক দিয়ে শলতে ঢুকানোর ব্যবস্থা থাকে।

## তথ্যসূত্র

বিষয়শ্রেণী:বাংলার পুতুল
বিষয়শ্রেণী:বাংলার লৌকিক শিল্প
বিষয়শ্রেণী:পশ্চিমবঙ্গের হস্তশিল্প
বিষয়শ্রেণী:পশ্চিমবঙ্গের মৃৎশিল্প
বিষয়শ্রেণী:পুতুল
বিষয়শ্রেণী:বাংলার মৃৎশিল্প
উত্তরা টাউন কলেজ

ঢাকার উত্তরার হাউজ বিল্ডিং এ প্রধান  ভবন  ও উত্তরখানের চানপাড়া মেডিকেল রোড এ নিজস্ব স্থায় ক্যাম্পাস নিয়ে **উত্তরা টাউন কলেজ** পরিচকলিত হচ্ছে। 

বর্তমানে এই কলেজ এ ৯ টি অনার্স, ৫টি মাস্টার্স কোর্স, ২ টি প্রফেশনাল কোর্স,উচ্চমাধ্যমিক ও ডিগ্রি পাসকোর্স রয়েছে। 

এখানে ৪০০০ এর অধিক শিক্ষার্থী অধ্যয়নরত। 

## অবকাঠামো ও নিয়মাবলি
কলেজটি তার অথরিটি দ্বারা পরিচালিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে।
।
## শিক্ষা
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ।

### শিক্ষক
এ কলেজে ৫০ জনের বেশি শিক্ষক বর্তমানে কর্মরত।

### শিক্ষার্থী
প্রায় ৫০০ জন শিক্ষার্থী (বালক ও বালিকা সহ) এখানে অধ্যয়ন করে।

## উৎসব
কলেজটি বিভিন্ন উৎসব পালন করে। সাংস্কৃতিক অনুষ্ঠান সহ, বিজয় দিবস, মাতৃভাষা দিবস, স্বাধীনতা দিবস ও অন্যান্য অনুষ্ঠান পালন করে।

## ফলাফল
কলেজটি তার শুরু থেকেই (১৯৯৮) বেশ ভালো ফলাফল দেখিয়ে আসছে।

## তথ্যসূত্র


বিষয়শ্রেণী:উত্তরার শিক্ষাপ্রতিষ্ঠান
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৮-এ বাংলাদেশে প্রতিষ্ঠিত
টমি স্কট

**অস্কার চার্লস টমি স্কট** (; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২০-এর দশকের শেষার্ধ্ব থেকে ১৯৩০-এর দশকের সূচনাকাল পর্যন্ত আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন **টমি স্কট**।

## খেলোয়াড়ী জীবন
১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।

সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।

একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তার বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাকে দ্বিতীয় স্থানে পাঠিয়ে দেন।

## ব্যক্তিগত জীবন
ব্যক্তিগত জীবনে বিবাহিত ছিলেন তিনি। তার সন্তান আলফ্রেড স্কট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।

## তথ্যসূত্র

## আরও দেখুন
* টেডি হোড
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৮৯২-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
পাটের পুতুল

বাংলার লৌকিক শিল্পের মধ্যে পাটের তৈরি পুতুল অন্যতম। পশ্চিমবঙ্গের মুর্শিদাবাদ জেলায় ব্যাপক হারে পাটের পুতুল তৈরি করা হয়।

## প্রস্তুতি

পাটকে জলে পঁচিয়ে তার থেকে তন্তু বের করে নেওয়া হয়। এরপর সেই তন্তু রোদে শুকিয়ে নিয়ে তা থেকে নানা সামগ্ৰী তৈরি করা হয়। নিত্য প্রয়োজনীয় পাপোশ ব্যাগ থেকে শুরু শৌখিন সামগ্রীর মধ্যে পুতুল তৈরি করা হয়।

উৎকৃষ্ট মানের তন্তুকে ভালো করে শুকিয়ে নিয়ে তারপর নানা রং করা হয়। এর পর রঙিন তন্তু থেকে পুতুল তৈরি করা হয়।

## উপজীব্য
বাচ্চাদের মন ভোলানো নানা পুতুল তৈরি করা হয়। শিশু মনের উপযোগী 'Doll' পুতুল তৈরি করা হয়।

## তথ্যসূত্র

বিষয়শ্রেণী:খেলনা
বিষয়শ্রেণী:ভারতীয় পুতুল
উইলিয়াম হোয়াইসল

**উইলিয়াম উইলফ্রিড হোয়াইসল** (; জন্ম: ৩১ অক্টোবর, ১৮৮৭ - মৃত্যু: ১১ নভেম্বর, ১৯৩০) নটিংহ্যামশায়ারের উডবোরায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তিনি **ডজ হোয়াইসল** নামে পরিচিতি লাভ করেন। ইংল্যান্ড ক্রিকেট দলের অন্যতম সদস্য ছিলেন। ১৯২৫ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন **ডজার হোয়াইসল** নামে পরিচিত **উইলিয়াম হোয়াইসল**।

ডানহাতি ব্যাটসম্যান উইলিয়াম হোয়াইসল প্রথম বিশ্বযুদ্ধের পূর্বে খুব কমই সফলতা পেয়েছেন। তবে, যুদ্ধের পর ১৯২০-এর দশকে নিজের ব্যাটিংয়ে বৈপ্লবিক পরিবর্তন আনেন। নটিংহ্যামশায়ারের পক্ষে ব্যাটিং উদ্বোধনে নেমে ধারাবাহিকভাবে উত্তরোত্তর সফলতা লাভ করেন।

## খেলোয়াড়ী জীবন
১৯২৯ সালে কাউন্টি চ্যাম্পিয়নশীপের শিরোপা জয়ী নটিংহ্যামশায়ারের শীর্ষ ব্যাটসম্যানের ভূমিকায় অবতীর্ণ হন। ঐ প্রতিযোগিতায় তিনি ২,০৭৯ রান তুলে গ্লুচেস্টারশায়ারের আলফ্রেড ডিপারের সাথে যৌথভাবে সর্বোচ্চ রান সংগ্রাহক হন। এরফলে পুনরায় ইংরেজ দলে খেলার জন্য আমন্ত্রণ লাভ করেন।

১৯২৪-২৫ মৌসুমে অস্ট্রেলিয়া সফরের জন্য ইংল্যান্ড দলের অন্যতম সদস্যরূপে মনোনীত হন। দলে তিনি বিকল্প উইকেট-রক্ষকের ভূমিকায় অবতীর্ণ হয়েছিলেন। তিন টেস্টে অংশগ্রহণ করেন উইলিয়াম হোয়াইসল। ১৬ জানুয়ারি, ১৯২৫ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। অ্যাডিলেডে ৭৫ ও মেলবোর্ন ক্রিকেট গ্রাউন্ডে ৭৬ রানের মূল্যবান ইনিংস উপহার দেন তিনি।

১৯৩০ সালের অ্যাশেজ সিরিজের ফলাফল নির্ধারণী খেলায় অস্ট্রেলিয়ার বিপক্ষে অংশ নেন। তবে তার এ অংশগ্রহণ সফলতার মুখ দেখেনি। খেলায় তিনি মাত্র ১৩ ও ১০ রান তুলেন। এছাড়া ফিল্ডিংয়েও তার সপ্রতিভ অংশগ্রহণ ছিল না। ঐ খেলায় তার দল ইনিংসের ব্যবধানে পরাভূত হয়েছিল।

## ব্যক্তিগত জীবন
১৯২৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদায় ভূষিত হন তিনি।

এর মাত্র দুই মাস পরই উইলিয়াম হোয়াইসলের দেহাবসান ঘটে। নৃত্য উপযোগী মেঝেতে পিছলিয়ে পড়ে যান ও কনুইয়ে আঘাতপ্রাপ্ত হন। ক্রমাগত রক্তক্ষরণের ফলে সৃষ্ট বিষক্রিয়ায় দুই সপ্তাহ পর ১১ নভেম্বর, ১৯৩০ তারিখে নটিংহামে মৃত্যুবরণ করেন তিনি।

## তথ্যসূত্র

## আরও দেখুন
* রয় কিলনার
* সারে কাউন্টি ক্রিকেট ক্লাব
* উইজডেন বর্ষসেরা ক্রিকেটার
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ

* 
* 
* ইয়াহু.কমে উইলিয়াম হোয়াইসল 

বিষয়শ্রেণী:১৮৮৭-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:এ. ই. আর. জিলিগান একাদশের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নটিংহ্যামশায়ারের ব্যক্তি
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লর্ড হক একাদশের ক্রিকেটার
বিষয়শ্রেণী:স্যার জুলিয়েন কান একাদশের ক্রিকেটার
বিষয়শ্রেণী:জীবাণুদূষণে মৃত্যু
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
হিন্দি মিডিয়াম

**হিন্দি মিডিয়াম'' ***একটি [[ভারত|ভারতীয়]] কমেডি-ড্রামা চলচ্চিত্র। এটি জিনাত লাখানি দ্বারা লিখিত এবং সকেত চৌধুরী দ্বারা পরিচালিত। প্রধান চরিত্রে রয়েছেন [[ইরফান খান]] এবং [[সাবা কমর]]। ২০১৭ সালের ১৯ মে চলচ্চিত্র মুক্তি পায়। হিন্দি মিডিয়াম চলচ্চিত্রটি পেয়েছে ৬টি প্রধান মনোনয়ন এবং ৬৩তম ফিল্মফেয়ার পুরস্কার, [[ফিল্মফেয়ার শ্রেষ্ঠ পরিচালক পুরস্কার|সেরা পরিচালক]] জন্য সকেত চৌধুরী এবং [[ফিল্মফেয়ার শ্রেষ্ঠ অভিনেতা সমালোচক পুরস্কার|সেরা অভিনেতা (সমালোচক)]]র জন্য [[ইরফান খান]], [[ফিল্মফেয়ার শ্রেষ্ঠ অভিনেত্রী পুরস্কার|শ্রেষ্ঠ অভিনেত্রীর]] জন্য [[সাবা  কমর]] এবং সেরা পার্শ্ব অভিনেতার জন্য দিপক দোবরিয়ালরা এটা করার জন্য [[ফিল্মফেয়ার শ্রেষ্ঠ চলচ্চিত্র পুরস্কার|ফিল্মফেয়ার পুরস্কার শ্রেষ্ঠ চলচ্চিত্র]] এবং [[ফিল্মফেয়ার শ্রেষ্ঠ অভিনেতা পুরস্কার|শ্রেষ্ঠ অভিনেতার]] পুরস্কার পান খান।

== কাহিনী  ==
রাজ বত্রা ([[ইরফান খান]]) একজন সমৃদ্ধ ব্যবসায়ী যিনি দিল্লিতে থাকেন সঙ্গে তার স্ত্রী মিতা ([[সাবা কমর]])। তারা একটি হিন্দি মাধ্যম স্কুলে পড়েছেন, কিন্তু চান তাদের ৫ বছর বয়সী মেয়ে, প্রিয়া (দিশীতা সেহগাল)কে ভর্তি করতে অন্যতম শীর্ষ  দিল্লির বিদ্যালয়ে। এমন একটি শীর্ষ স্কুল 'দিল্লি গ্রামার স্কুল' আছে। আর এর একটি শর্ত যে, তারা এমন শিক্ষার্থীদের ভর্তি করে যাদের বাড়ি ৩কি.মি. ব্যাসার্ধে। তাই তারা  পরিবার সহ চলে আসে বসন্ত বিহার।

প্রিয়া অবশেষে ভর্তি হয়। কিন্তু মোহন (অংশুমান নন্দী), শামের পুত্র নির্বাচিত হয়না। রাজ ও তার পরিবার শামের বাড়ি ছেড়ে নিজেদের বাড়ি চলে যায়। শাম চলে যায় স্কুলে, যেখানে মোহন অধ্যয়নরত হয়।এটি দেখার পর রাজ সেই স্কুলে কিছু অর্থ দান করে থাকে।

== শ্রেষ্ঠাংশে ==
* রাজ বাত্রা হিসেবে [[ইরফান খান]]
* মিতা বাত্রা হিসেবে [[সাবা কমর]]
* শামপ্রকাশ হিসেবে দীপক দোবরিয়াল 
* পিয়া বাত্রা হিসেবে দিশীতা সেহগাল

== মুক্তি ==
চলচ্চিত্র মুক্তি পায় বিশ্বব্যাপী ১৯ মে,২০১৭ সালে। *হিন্দি মাধ্যম* ঘোষিত হয়েছিল 'ট্যাক্স-ফ্রি' গুজরাত, মহারাষ্ট্র। মধ্যপ্রদেশ এবং দিল্লিতে।

স্যাটেলাইট রাইটস এর *হিন্দি মিডিয়াম'' এবং রাবতা বিক্রি করা হয়েছিল সোনি ছবি নেটওয়ার্ক এ।

## সাউন্ডট্র্যাক

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* হিন্দি মাধ্যম এ Bollywood Hungama

বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:ভারতের শিক্ষা ব্যবস্থা সম্পর্কে চলচ্চিত্র
বিষয়শ্রেণী:টি-সিরিজের চলচ্চিত্র
বোম্বে দুর্গ

থাম্ব|১৬৬৬ সালে বোম্বে দুর্গ
**বোম্বে দুর্গ** (**কাসা দা ওর্তা** বা *ওর্তার বাড়ি* নামেও ডাকা হয়) মুম্বই (আগেকার বোম্বে) শহরে নির্মিত সবচেয়ে প্রাচীন প্রতিরক্ষামূলক কাঠামোর মধ্যে একটি। বর্তমান দুর্গটি একজন পর্তুগিজ সম্ভ্রান্তব্যক্তি, গার্সিয়া দে ওর্তা কর্তৃক নির্মিত "ম্যানর হাউস" এলাকায় ব্রিটিশদের দ্বারা নির্মিত একটি কাঠামো। ওর্তা ১৫৫৪ থেকে ১৫৭০ সালের মধ্যে পর্তুগালের রাজাদের কাছ থেকে বোম্বে দ্বীপকে ইজারা দেন।
## ইতিহাস
স্থানীয় নীলা কুরলা পাথর এবং দক্ষিণের কোঙ্কণ এলাকা হতে লোহিত ল্যাটারাইট পাথর দ্বারা দুর্গটি নির্মাণ করা হয়। এই দ্বীপটি ১৬৬৫ সালে ব্রিটিশদের হস্তগত হয় এবং ১৬৬৮ সালে ব্রিটিশ ইস্ট ইন্ডিয়া কোম্পানি দুর্গটিকে অধিকারে নিয়ে নেয়। দীর্ঘ দশ বছরের বেশি সময় ধরে, তারা জমিদারী খাস কামড়ার আশপাশে একটি প্রতিরক্ষামূলক কাঠামো গড়ে তোলে। ১৭১৬ এবং ১৭২৩ সালের মাঝামাঝি সময়ে উন্নয়নশীল শহরটির চারিদিকে প্রাচীর দিয়ে পরিবেষ্টন করা হয়। যদিও দ্রুত নগরায়নের ফলে ১৮৬৫-তে প্রাচীরটিকে ভেঙে দেয়া হয়, যার ভগ্নাবশেষ এখনো কিছু এলাকায় বিদ্যমান।

মূল পর্তুগিজ দুর্গটির খুব কমই উপাত্ত রয়েছে এবং ঐতিহাসিকেরা জমিদারী এলাকার মূল অবস্থান একসঙ্গে করার চেষ্টা করছেন। দক্ষিণ মুম্বইয়ের একটি নৌ স্টেশনে *আইএনএস এঙ্গরে* এলাকার মধ্যে দুটি প্রবেশদ্বার অবস্থিত। এখানে একটি সূর্যঘড়ি রয়েছে যা পর্তুগিজ যুগের বলে মনে করা হয়। এই সূর্যঘড়িতে দিনের ১২ঘণ্টা চিহ্নিত করা হয় না, বরং ঐসময়কার লোকেদের কাছে  নির্দিষ্ট সময়ের তাৎপর্য বলে গণ্য করা হত।

দুর্গের মধ্যকার প্রধান ভবনটি ছিল রাজ্যপালের বাসভবন, যেখানে বোম্বের প্রথম রাজ্যপাল জেরাল্ড অঙ্গিয়ার থাকার জন্য ব্যবহার করতেন। পরবর্তী দুই শতাব্দী ধরে বাসভবনটি প্রথমে পারেল এবং অতঃপর মালবার পাহাড়ে স্থানান্তরিত করে ব্যবহার করা হয়। বর্তমান ভবনটি পশ্চিমাঞ্চলীয় নৌ কম্যান্ডের ফ্ল্যাগ অফিসার প্রধান সেনাপতির ভবনে অবস্থিত।

## তথ্যসূত্র

## বহিঃসংযোগ

* মুম্বাইয়ের ইতিহাস 

বিষয়শ্রেণী:ব্রিটিশ দুর্গ
বিষয়শ্রেণী:মুম্বাইয়ে পর্তুগীজ অবকাঠামো
বিষয়শ্রেণী:ভারতে পর্তুগীজ দুর্গ
বিষয়শ্রেণী:ইস্ট ইন্ডিয়া কোম্পানির সম্পত্তি
বিষয়শ্রেণী:ভারতের ব্রিটিশ ঔপনিবেশিক স্থাপত্য
বিষয়শ্রেণী:পর্তুগীজ ভারতে ১৫৫০-এ প্রতিষ্ঠিত
বিষয়শ্রেণী:১৬৬০-এর দশকে ব্রিটিশ ভারত
বিষয়শ্রেণী:১৬৭০-এর দশকে ব্রিটিশ ভারত
বিষয়শ্রেণী:১৭শ শতাব্দীতে ভারতের দুর্গ
এইচএইচএইচএইচ

**এইচএইচএইচএইচ** () ফরাসি লেখক লরেন্ট বিনেটের প্রথম উপন্যাস, যা ২০১০ সালে প্রকাশ করা হয়। উপন্যাসটি দ্বিতীয় বিশ্বযুদ্ধের সময় প্রাগের নাৎসি নেতা রেইনহার্ড হেইড্রিচকে হত্যার উপর ভিত্তি করে লেখা, যা অপারেশন অ্যানথ্রোপাইড নামে পরিচিত। উপন্যাসটি ২০১০ সালে প্রিক্স গনকোর্ট ডু প্রিমিয়ার রোমান পুরস্কার লাভ করে।

## কাহিনী
উপন্যাসটি অপারেশনের ইতিহাস এবং তার চরিত্রের জীবনকে অনুসরণ করে রেইনহার্ড হেইডরিচ এবং তার হত্যাকারী জোসেফ গ্যাচিক এবং জন কুবিস সম্পর্কিত বিষয় ফুটিয়ে তোলে। কিন্তু বইটির গবেষণা ও লেখার প্রক্রিয়া সম্পর্কে লেখক এর প্রতিক্রিয়ার সাথে মিলিত হয়ে, বিষয়টির অন্যান্য সাহিত্য ও প্রচার মাধ্যমের বিষয়ে তার ভাষ্য, এবং প্রকৃত মানুষদের আচরণের প্রয়োজনীয়তা কতটুকু হতে পারে সে সম্পর্কে তার প্রতিফলনে সম্পূর্ণ নয় যতটা ঐতিহাসিক উপন্যাসে হয়।

## অনুবাদ
এইচএইচএইচএইচ উপন্যাসটি ২২ টি ভাষায় অনুবাদ করা হয়েছে। স্যাম টেলর কর্তৃক ইংরেজি অনুবাদ, ২২ এপ্রিল ২০১২ সালে মার্কিন যুক্তরাষ্ট্রে ফাররা, স্ট্রাউস এবং গ্রেউক্স দ্বারা এবং যুক্তরাজ্যে ৩ মে ২০১২ তারিখে হারভিল সিকারের মাধ্যমে প্রকাশিত হয়েছে।

## চলচ্চিত্র অভিযোজন
ক্যাড্রিক জিমিনেজ, উপন্যাসের অবলম্বনে একটি চলচ্চিত্র পরিচালনা করেন, যাতে জেসন ক্লার্ক, রোজমুন্ড পাইক, মিয়া ওয়াস্কোভস্কা, জ্যাক ও'কনেল এবং জ্যাক রিয়ানোর অভিনয় করেন।

## পুরস্কার এবং সম্মাননা
* ২০১০ প্রিক্স গনকোর্ট দা প্রিমিয়ার রোমান 
* ২০১১ ইউরোপীয় লিটারাতুরাপরিস, শেলস্ট্রিট
* ২০১২ জাতীয় বই সমালোচক সার্কেল পুরস্কার, চূড়ান্ত প্রার্থী 
* ২০১২ *নিউ ইয়র্ক টাইমস* বছরের উল্লেখযোগ্য বই

## তথ্যসূত্র

বিষয়শ্রেণী:২০১০-এর ফরাসি উপন্যাস
বিষয়শ্রেণী:দ্বিতীয় বিশ্বযুদ্ধের উপন্যাস
বিষয়শ্রেণী:ফরাসি ঐতিহাসিক উপন্যাস
বিষয়শ্রেণী:হেনরিক হিমলার
বিষয়শ্রেণী:চলচ্চিত্রে অভিযোজিত ফরাসি উপন্যাস
খেমটা নাচ

**খেমটা বা খ্যামটা নাচ** উত্তর ভারতীয় বাইজি নাচের একটি হীন বিকল্প।

খেমটা নাচ একসময়ে ধনী ও জমিদারদের বৈঠক খানায় ও অন্তঃপুরে আমোদ প্রমোদের উদ্দেশ্যে যথেষ্ট প্রচলিত ছিল। তবলা, হারমোনিয়াম, সারঙ্গীর সাথে সারা রাত ধরে নাচ চলত।

খেমটা বাই বা নর্তকী গানের কলি গাওয়ার সাথে সাথে গ্রীবা সঞ্চালন, কটি চালনা, অঙ্গভঙ্গি ও ভ্রূভঙ্গি করে গানের ভাবার্থ ফুটিয়ে তুলত। হাতের রুমাল বা বসনপ্রান্ত কখনও বা ঘাগড়ার আঁচলের প্রান্ত এক হাতে উপরে তুলে নর্তকী বিভিন্ন পাদচালনার মাধ্যমে নৃত্যস্থল গোলাকারে প্রদক্ষিণ করত। দর্শকের খুশি হয়ে টাকাকড়ি রুমালে বেঁধে ছুঁড়ে দিত।

ভিড়ের চাপ এড়াতে কখনও কখনও নাটমণ্ডপের পরিবর্তে কাছের কোন জলাশয়ের ধারে সাময়িকভাবে বাঁধা মঞ্চে নাচের আসরের আয়োজন হত। দর্শকরা জলাশয়ের পাড় থেকে নাচের রসাস্বাদ করত। জলে বাঁধা মঞ্চের নাচকে বলা হত জল খেমটা।

## তথ্যসূত্র

বিষয়শ্রেণী:নৃত্য
উম্মে কুলসুম স্মৃতি

**উম্মে কুলসুম স্মৃতি** (জন্ম: ১ জুন ১৯৬৩) বাংলাদেশের একজন রাজনীতিবিদ ও গাইবান্ধা-৩ আসনের সাবেক সংসদ সদস্য। এর আগে তিনি দশম জাতীয় সংসদে তিনি সংরক্ষিত নারী ৪ আসনের সংসদ সদস্য ছিলেন।

## জন্ম ও পারিবারিক পরিচিতি
উম্মে কুলসুম স্মৃতি ১৯৬৩ সালের ১ জুন তৎকালীন পূর্ব পাকিস্তানের গাইবান্ধায় জন্মগ্রহণ করেন।

## রাজনৈতিক জীবন
উম্মে কুলসুম স্মৃতি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগের মনোনয়নে গাইবান্ধা-জয়পুরহাট জেলার জন্য নির্ধারিত সংরক্ষিত নারী আসন-৪ নং আসন থেকে ১ম বারের মতো এমপি নির্বাচিত হন। ২০১৯ সালের ৬ নভেম্বর জাতীয় সম্মেলনে বাংলাদেশ কৃষক লীগ এর জাতীয় কমিটির সাধারণ সম্পাদক হিসেবে নির্বাচিত হন ৷

সংসদ সদস্য ইউনুস আলী সরকারের মৃত্যুর পর ২১ মার্চ ২০২০ সালের গাইবান্ধা-৩ (সাদুল্যাপুর-পলাশবাড়ী) আসনের উপনির্বাচনে তিনি আওয়ামী লীগের মনোনয়নে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ

* মাননীয় সংসদ সদস্য এড. উম্মে কুলসুম স্মৃতি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:গাইবান্ধা জেলার ব্যক্তি
চাকা লাগানো পুতুল

উত্তর চব্বিশ পরগনার হারোয়া অঞ্চলের **চাকা লাগানো গাড়ি পুতুল** বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে।

হাওড়াতেও এইধরনের পুতুল পাওয়া গেছে।

## বর্ণনা
পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়।

হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।

## তথ্যসূত্র

বিষয়শ্রেণী:বাংলার লৌকিক শিল্প
বিষয়শ্রেণী:বাংলার পুতুল
বেগম আখতার জাহান

**বেগম আখতার জাহান** (জন্ম: ১ জুলাই ১৯৫২) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## জন্ম
আখতার জাহান ১৯৫২ সালের ১ জুলাই তৎকালীন পূর্ব পাকিস্তানের রাজশাহীতে জন্মগ্রহণ করেন।

## রাজনৈতিক জীবন
আখতার জাহান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজশাহী জেলার জন্য নির্ধারিত সংরক্ষিত নারী আসন-৫ নং আসন থেকে ১ম বারের মতো এমপি নির্বাচিত হন।

## পুরস্কার
২০১৯ সালে বাংলাদেশ সরকার তাঁকে বেগম রোকেয়া পদকে ভূষিত করে।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ

* মাননীয় সংসদ সদস্য বেগম আখতার জাহান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:রাজশাহী জেলার রাজনীতিবিদ‎
বিষয়শ্রেণী:বেগম রোকেয়া পদক বিজয়ী
বিষয়শ্রেণী:রাজশাহী জেলার ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী গ্রন্থাগারিক
কামরুল হাসান ভূঁইয়া

**কামরুল হাসান ভূঁইয়া** (জুলাই ২৪, ১৯৫২ – আগস্ট ০৬, ২০১৮) বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন।  মুক্তিযুদ্ধ সাহিত্যে অবদানের জন্য তিনি ২০১৮ সালে বাংলা একাডেমি পুরস্কার লাভ করেন।

## জন্ম ও শিক্ষাজীবন
কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে।

## কর্মজীবন
১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি। 

## মুক্তিযুদ্ধে যোগদান
১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন।

## প্রকাশিত বই
তার প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো: 
* জনযুদ্ধের গণযোদ্ধা
* বিজয়ী হয়ে ফিরব নইলে ফিরবই না
* ২ নম্বর সেক্টর এবং কে ফোর্স কমান্ডার-খালেদের কথা (সম্পাদিত)
* একাত্তরের কন্যা, জায়া, জননীরা
* পতাকার প্রতি প্রণোদনা
* মুক্তিযুদ্ধে শিশু-কিশোরদের অবদান
* একাত্তরের দিনপঞ্জি

## মৃত্যু
কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন। 

## তথ্যসূত্র

বিষয়শ্রেণী:বাংলাদেশী সাহিত্যিক
বিষয়শ্রেণী:যশোর জিলা স্কুলের প্রাক্তন শিক্ষার্থী
বিষয়শ্রেণী:১৯৫২-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:বাংলাদেশ সেনাবাহিনীর মেজর
বিষয়শ্রেণী:বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:কুমিল্লা জেলার ব্যক্তি
বিষয়শ্রেণী:ঝিনাইদহ ক্যাডেট কলেজের প্রাক্তন শিক্ষার্থী
ঘুমধুম ইউনিয়ন

**ঘুমধুম** বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

## আয়তন
ঘুমধুম ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।

## জনসংখ্যার উপাত্ত
২০২২ সালের আদমশুমারি অনুযায়ী ঘুমধুম ইউনিয়নের মোট জনসংখ্যা ১৭,৭০৭ জন। এর মধ্যে ১৩,৫৩০ জন মুসলিম, ৪,০১৭ জন বৌদ্ধ, ১৫৬ জন হিন্দু, ৩ জন খ্রিস্টান ও ১ জন অন্যান্য ধর্মের অনুসারী।

নৃতাত্ত্বিকভাবে ১৫,৩৪২জন বাঙালি, ১৩৩জন‌ মারমা, ৬জন ম্রো ও ২,২২৭জন অন্যান্য।

## অবস্থান ও সীমানা
নাইক্ষ্যংছড়ি উপজেলার সর্ব-দক্ষিণে ঘুমধুম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের উত্তরে নাইক্ষ্যংছড়ি সদর ইউনিয়ন ও সোনাইছড়ি ইউনিয়ন; পশ্চিমে কক্সবাজার জেলার রামু উপজেলার খুনিয়াপালং ইউনিয়ন, উখিয়া উপজেলার হলদিয়াপালং ইউনিয়ন, রত্নাপালং ইউনিয়ন, রাজাপালং ইউনিয়ন ও পালংখালী ইউনিয়ন এবং দক্ষিণে ও পূর্বে মায়ানমারের রাখাইন প্রদেশ অবস্থিত।

## প্রশাসনিক কাঠামো
ঘুমধুম ইউনিয়ন নাইক্ষ্যংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* উত্তর ঘুমধুম
* কচুবনিয়া
* তুমব্রু
* দক্ষিণ ঘুমধুম
* ফাত্রাঝিরি
* বরইতলী পাড়া
* বাইশপারী
* ভাজবানিয়া
* রেজু গর্জনবনিয়া
* রেজু বৈদ্যরছড়া
* রেজু মগপাড়া
* রেজু হেডম্যানপাড়া

## শিক্ষা ব্যবস্থা
২০১১ সালের আদমশুমারি অনুযায়ী ঘুমধুম ইউনিয়নের সাক্ষরতার হার ৩৪.৩%।  বর্তমানে এই ইউনিয়নে ১টি কলেজ (২০২১ সালে প্রতিষ্ঠিত), ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;
;কলেজ
;সীমান্ত কলেজ ঘুমধুম
;মাধ্যমিক বিদ্যালয়
* ঘুমধুম উচ্চ বিদ্যালয়

;মাদ্রাসা
* দক্ষিণ ঘুমধুম মিশকাতুন্নবী (দ.) দাখিল মাদ্রাসা

;প্রাথমিক বিদ্যালয়
* ১নং উত্তর ঘুমধুম সরকারি প্রাথমিক বিদ্যালয়
* ২নং উত্তর ঘুমধুম সরকারি প্রাথমিক বিদ্যালয়
* ঘুমধুম কচুবনিয়া সরকারি প্রাথমিক বিদ্যালয়
* তুমব্রু সরকারি প্রাথমিক বিদ্যালয়
* দক্ষিণ ঘুমধুম সরকারি প্রাথমিক বিদ্যালয়
* পশ্চিমকূল তুমব্রু ঘুমধুম সরকারি প্রাথমিক বিদ্যালয়
* ফাত্রাঝিরি সরকারি প্রাথমিক বিদ্যালয়
* বরইতলী পাড়া সরকারি প্রাথমিক বিদ্যালয়
* বাইশপারী সরকারি প্রাথমিক বিদ্যালয়
* ভাজবানিয়া সরকারি প্রাথমিক বিদ্যালয়
* রেজু গর্জনবনিয়া সরকারি প্রাথমিক বিদ্যালয়
* রেজু বৈদ্যরছড়া সরকারি প্রাথমিক বিদ্যালয়
* রেজু মগপাড়া সরকারি প্রাথমিক বিদ্যালয়
* রেজু হেডম্যানপাড়া সরকারি প্রাথমিক বিদ্যালয়

## ব্যাক্তিত্ব
মাহমুদুল হক সানি, বিচারক। জয়দেব কর্মকার, বিসিএস (সাধারণ শিক্ষা)। ড. আসিফ ইমরান, ডিজাইন ইঞ্জিনিয়ার, অ্যাপল।

## যোগাযোগ ব্যবস্থা
ঘুমধুম ইউনিয়নে যোগাযোগের প্রধান সড়ক হল নাইক্ষ্যংছড়ি-ঘুমধুম সড়ক। প্রধান যোগাযোগ মাধ্যম সিএনজি চালিত অটোরিক্সা।

## হাট-বাজার
ঘুমধুম ইউনিয়নের প্রধান হাট-বাজার হল তুমব্রু বাজার।

## জনপ্রতিনিধি
* বর্তমান চেয়ারম্যান: এ কে এম জাহাঙ্গীর আজিজ

পূর্ববর্তী চেয়ারম্যান: দীপক বড়ুয়া-২০০৩-২০১৪;

আলহাজ্ব মো. খাইরুল বশর-১৯৮৭-২০০৩;

অরবিন্দু বড়ুয়া-১৯৮২-১৯৮৭

## আরও দেখুন
* নাইক্ষ্যংছড়ি উপজেলা
* নাইক্ষ্যংছড়ি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:নাইক্ষ্যংছড়ি উপজেলার ইউনিয়ন
সোনাইছড়ি ইউনিয়ন, নাইক্ষ্যংছড়ি

**সোনাইছড়ি** বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

## আয়তন
সোনাইছড়ি ইউনিয়নের আয়তন ৪,২৬০ একর (১৭.২৪ বর্গ কিলোমিটার)। এটি নাইক্ষ্যংছড়ি উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের আদমশুমারি অনুযায়ী সোনাইছড়ি ইউনিয়নের মোট জনসংখ্যা ৭,৪৪২ জন। এর মধ্যে ৩,৭৫৪ জন মুসলিম, ৩,৬৬২ জন বৌদ্ধ, ২৫ জন খ্রিস্টান, ১ জন হিন্দু ধর্মের অনুসারী।

নৃতাত্ত্বিকভাবে ৩,৯৩৯জন বাঙালি, ২,৬৭৯জন‌ মারমা, ২১জন ম্রো, ১৫জন ত্রিপুরা ও ৭৮৮জন অন্যান্য।

## অবস্থান ও সীমানা
নাইক্ষ্যংছড়ি উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ঘুমধুম ইউনিয়ন, পূর্বে নাইক্ষ্যংছড়ি সদর ইউনিয়ন এবং উত্তরে ও পশ্চিমে কক্সবাজার জেলার রামু উপজেলার কাউয়ারখোপ ইউনিয়ন অবস্থিত।

## প্রশাসনিক কাঠামো
সোনাইছড়ি ইউনিয়ন নাইক্ষ্যংছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* উত্তর চাকঢালা
* চাকঢালা
* দক্ষিণ চাকঢালা
* সোনাইছড়ি

## শিক্ষা ব্যবস্থা
২০১১ সালের আদমশুমারি অনুযায়ী সোনাইছড়ি ইউনিয়নের সাক্ষরতার হার ৩৩.৯%। এ ইউনিয়নে ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাদ্রাসা
* চাকঢালা দাখিল মাদ্রাসা

;নিম্ন মাধ্যমিক বিদ্যালয়
* সোনাইছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* উত্তর চাকঢালা সরকারি প্রাথমিক বিদ্যালয়
* চাকঢালা সরকারি প্রাথমিক বিদ্যালয়
* দক্ষিণ চাকঢালা সরকারি প্রাথমিক বিদ্যালয়
* সোনাইছড়ি সরকারি প্রাথমিক বিদ্যালয়

## যোগাযোগ ব্যবস্থা
সোনাইছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-সোনাইছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

## হাট-বাজার
সোনাইছড়ি ইউনিয়নের প্রধান হাট-বাজার হল চাকঢালা বাজার।

## জনপ্রতিনিধি
* বর্তমান চেয়ারম্যান: এ্যানিং মার্মা

## আরও দেখুন
* নাইক্ষ্যংছড়ি উপজেলা
* নাইক্ষ্যংছড়ি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:নাইক্ষ্যংছড়ি উপজেলার ইউনিয়ন
সোনাইছড়ি ইউনিয়ন

**সোনাইছড়ি ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* সোনাইছড়ি ইউনিয়ন, নাইক্ষ্যংছড়ি; (বান্দরবান জেলা)
* সোনাইছড়ি ইউনিয়ন, সীতাকুণ্ড; (চট্টগ্রাম জেলা)
অরুণাভ সরকার

**অরুণাভ সরকার** (২৯শে মে, ১৯৪১ - ১৮ই ডিসেম্বর, ২০১৪) ছিলেন একজন বাংলাদেশী কবি, কলাম লেখক, সাহিত্য সম্পাদক ও মুক্তিযোদ্ধা। কবিতায় অবদানের জন্য তিনি ২০০৯ সালে বাংলা একাডেমি সাহিত্য পুরস্কার লাভ করেন।

## ব্যক্তিজীবন
সরকার ১৯৪১ সালের ২৯শে মে তৎকালীন ব্রিটিশ ভারতে বেঙ্গল প্রেসিডেন্সির টাঙ্গাইল জেলার মির্জাপুরে জন্মগ্রহণ করেন। তিনি আজিজা সরকারের সাথে বিবাহ বন্ধনে আবদ্ধ হন। তাঁদের দুই সন্তান: পুত্র সুগত সরকার এবং কন্যা মিথিলা সরকার।
## কর্মজীবন
তাঁর কর্মজীবন শুরু হয় দৈনিক সংবাদে সাংবাদিক হিসেবে যোগদানের মাধ্যমে। পরবর্তীতে তিনি দৈনিক যুগান্তর, ইত্তেফাক, ডেইলি মর্নিং সান, গণবাংলা, নিউ নেশন, দৈনিক জনপদ, নিউজ টুডে, দি ইন্ডিপেন্ডেন্টসহ বিভিন্ন সংবাদপত্রে সাংবাদিক ও কলাম লেখক হিসেবে কাজ করেছেন।
## গ্রন্থাবলি
সরকার রচিত প্রথম কাব্যগ্রন্থ হলো *নগরে বাউল*। এটি ১৯৭৬ সালে প্রকাশিত হয়। তাঁর দ্বিতীয় কাব্যগ্রন্থ *কেউ কিছুই জানে না* প্রকাশিত হয় ১৯৮০ সালে। দীর্ঘ বিরতির পর ২০০৬ সালে তাঁর তৃতীয় কাব্যগ্রন্থ *নারীরা ফেরে না* প্রকাশিত হয়। তিনি *খোকনের অভিযান*, *গল্প থেকে গল্প*, *ইলশেগুঁড়ি*, *ভালুকার মৌমাছি*, *ভালুকার দুই বন্ধু* নামে পাঁচটি শিশুতোষ গ্রন্থ রচনা করেন। এছাড়া তিনি ১৯৬৯ থেকে ১৯৮৫ সালে কাব্য সাময়িকী *ঈশিকা* সম্পাদনা করতেন। সাংবাদিকতা বিষয়ে প্রণয়ন করেন *সম্পাদনার প্রথম পাঠ* (২০১৫) শীর্ষক পুস্তিকা।

## পুরস্কার ও সম্মাননা
* বাংলা একাডেমি ফেলোশিপ
* ২০০৭: টাঙ্গাইল সাহিত্য সংসদ কবিতা পুরস্কার
* ২০১০: কবিতায় অবদানের জন্য বাংলা একাডেমি সাহিত্য পুরস্কার ২০০৯
## মৃত্যু
অরুণাভ সরকার ২০১৪ সালের ১৮ই ডিসেম্বর মৃত্যুবরণ করেন। তাঁর ইচ্ছানুসারে মৃতদেহ ঢাকা মেডিকেল কলেজে দান করা হয়।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলাদেশী কলাম লেখক
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
জাক দ্যুবোশে

থাম্ব|328x328পিক্সেল|স্টকহোমে সংবাদ সম্মেলনে জাক দ্যুবোশে
**জাক দ্যুবোশে** () (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন। 

তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়। 

## জীবনী
জাক দ্যুবোশে ১৯৬২ সালে সুইজারল্যান্ডের লোজান বিশ্ববিদ্যালয়ে পদার্থবিজ্ঞান বিষয়ে পড়ালেখার জন্য যোগদান করেন এবং ১৯৬৭ সালে পদার্থ বিজ্ঞানে স্নাতক সনদ অর্জন করেন।  তিনি জেনেভা বিশ্ববিদ্যালয় থেকে আণবিক জীববিজ্ঞানে সনদ অর্জন করেন এবং ইলেকট্রনিক অণুবীক্ষণ যন্ত্রের সাহায্যে ডিএনএ নিয়ে গবেষণা শুরু করেন। ১৯৭৩ সালে তিনি জেনেভা বিশ্ববিদ্যালয় এবং বাজেল বিশ্ববিদ্যালয় থেকে জীবপদার্থবিজ্ঞানে ডক্টরেট অভিসন্দর্ভ রচনা সম্পন্ন করেন। 

## ব্যক্তিগত জীবন
জাক দ্যুবোশে বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তার।  
তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকাণ্ডের সাথেও যুক্ত রয়েছেন।

## বহিঃসংযোগ
* Official page (ফরাসি) 
* Blog

বিষয়শ্রেণী:ফরাসি ভাষার বহিঃসংযোগ থাকা নিবন্ধ
বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী রসায়নবিদ
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:কেলাসবিজ্ঞানী
বিষয়শ্রেণী:বাসেল বিশ্ববিদ্যালয়ের প্রাক্তন শিক্ষার্থী
উত্তরা সরকারি কলেজ

**উত্তরা সরকারি কলেজ, ঢাকা** (পূর্বনাম: জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়) বাংলাদেশের রাজধানীর উত্তরা নগরের একটি সরকারি মহাবিদ্যালয়। ২০১৩ সালে প্রতিষ্ঠিত প্রতিষ্ঠানটি দক্ষিণখান সড়কের পাশে অবস্থিত। বর্তমানে এখানে ঢাকা শিক্ষা বোর্ডের অধীন একাদশ ও দ্বাদশ শ্রেণিতে ১৮৮১ জন শিক্ষার্থী শিক্ষাগ্রহণ করছে।

## ইতিহাস
২০১৩ সালের জুনে *জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়* নামে কলেজটি প্রতিষ্ঠা হয়। ২০২৫ সালের ২৫ মে বাংলাদেশের অন্তর্বর্তীকালীন সরকার *উত্তরা সরকারি কলেজ, ঢাকা* নামে কলেজটির নাম পরিবর্তন করে।

## শিক্ষাক্রম
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছে বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ। বিজ্ঞান বিভাগে ৩৫০টি, ব্যবসা বিভাগে ৩৫০টি এবং মানবিক বিভাগে ৩২০টি আসন সংখ্যা রয়েছে। 
### শিক্ষার্থী
২০২৪ সালের ব্যানবেইসের তথ্যানুসারে ১৮৮১ জন শিক্ষার্থী অধ্যয়ন করছে, যার ১০৫৪ জন বালিকা শিক্ষার্থী।
## সহশিক্ষা কার্যক্রম
*হিগস বোসন সায়েন্স ক্লাব* নামে কলেজটির বিজ্ঞান ক্লাব রয়েছে। *ডায়ালেক্টিক ডিবেটিং ক্লাব* নামে একটি বিতর্ক ক্লাবও রয়েছে। যা ২০২৩ সালে প্রতিষ্ঠা করা হয়। *কৃষ্টি সাংস্কৃতিক ক্লাব* হলো উত্তরা সরকারি কলেজ-ভিত্তিক একটি সাংস্কৃতিক ক্লাব, যা ২০২৪ সালে প্রতিষ্ঠিত হয়েছিল। বর্তমানে এটির নাম রাখা হয়েছে "উত্তরা সরকারি কলেজ সাংস্কৃতিক ক্লাব"। এছাড়াও সেপ্টেম্বর ২০২৫ এ " উত্তরা সরকারি কলেজ ফটোগ্রাফি ক্লাব" প্রতিষ্ঠিত হয়।

এছাড়াও কলেজে বাংলাদেশ ন্যাশনাল ক্যাডেট কোর, বাংলাদেশ রেড ক্রিসেন্ট সোসাইটি এবং বাংলাদেশ স্কাউটসের কার্যক্রম চালু আছে।

## তথ্যসূত্র

## বহিঃসংযোগ
*

বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
সাইপ্রাসের জরুরি অবস্থা

**সাইপ্রাসের জরুরি অবস্থা** ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে।
## পটভূমি
১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন।

ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়।
## আরো দেখুন

*মালয়ান জরুরি অবস্থা (১৯৪৮–৬০)

## তথ্যসূত্র

## আরো পড়ুন
*
*
*

## বহিঃসংযোগ
*Cyprus Exhibit at National Army Museum
*Cyprus – Fighting the EOKA


বিষয়শ্রেণী:ইওকা
বিষয়শ্রেণী:১৯৫৫-এ সাইপ্রাস
বিষয়শ্রেণী:১৯৫৬-এ সাইপ্রাস
বিষয়শ্রেণী:১৯৫৭-এ সাইপ্রাস
বিষয়শ্রেণী:১৯৫৮-এ সাইপ্রাস
বিষয়শ্রেণী:১৯৫৯-এ সাইপ্রাস
গণপতি চক্রবর্তী

**গণপতি চক্রবর্তী** () (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তার চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাকে বাংলার আধুনিক জাদুবিদ্যার পথিকৃৎ বলে গণ্য করা হয়।  তিনি পি সি সরকার এবং কে লালের পরামর্শদাতা ছিলেন।

## প্রথম জীবন
গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তার ছেলেবেলায় তিনি লেখাপড়ায় তেমন একটা উৎসাহী ছিলেন না। তিনি বরং গান-বাজনা প্রতি বেশি উৎসাহী ছিলেন। সতেরো বা আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।

## কর্মজীবন

গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তার প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান।

১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তার তাসের খেলা এবং তার অদৃশ্য হওয়ার খেলা সফলতা লাভ করে।  এরপর তার খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল। 

তার "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়। 

খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাকে "দুর্বাসা মুনি" আখ্যা দিয়েছিল। 

তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে।

## পরবর্তী জীবন
শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান। 

তার রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল।

অকৃতদার গণপতির অনেক গোপন দান ছিল।  তিনি তার সম্পত্তি  শ্রী ভূপেন্দ্রনাথ রায় চৌধুরীকে দান করেন। 

## আরও দেখুন
* প্রিয়নাথ বসু
* পি সি সরকার
* কে লাল

## তথ্যসূত্র

বিষয়শ্রেণী:১৮৫৮-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:ভারতীয় জাদুকর
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বরাহনগরের ব্যক্তি
দোছড়ি ইউনিয়ন

**দোছড়ি** বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।

## আয়তন
দোছড়ি ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি নাইক্ষ্যংছড়ি উপজেলার সবচেয়ে বড় ইউনিয়ন।

## জনসংখ্যার উপাত্ত
২০২২ সালের আদমশুমারি অনুযায়ী দোছড়ি ইউনিয়নের মোট জনসংখ্যা ৯,৬৪৭ জন।
এর মধ্যে ৭,৪১৯ জন মুসলিম, ২,০৬৫ জন বৌদ্ধ,১৫৪ জন খ্রিস্টান, ৫ জন হিন্দু এবং ৪ জন অন্যান্য ধর্মের অনুসারী।

নৃতাত্ত্বিকভাবে ৭,৪৬৮জন বাঙালি, ১৬৭জন‌ মারমা, ১,৬০১জন ম্রো, ১৪৯জন ত্রিপুরা ও ২৬২জন অন্যান্য।

## অবস্থান ও সীমানা
নাইক্ষ্যংছড়ি উপজেলার মধ্য-পূর্বাংশ জুড়ে দোছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৩ কিলোমিটার। এ ইউনিয়নের পূর্বে আলীকদম উপজেলার কুরুকপাতা ইউনিয়ন, উত্তর-পূর্বে আলীকদম উপজেলার নয়াপাড়া ইউনিয়ন, উত্তর-পশ্চিমে বাইশারী ইউনিয়ন, দক্ষিণ-পশ্চিমে কক্সবাজার জেলার রামু উপজেলার গর্জনিয়া ইউনিয়ন, পশ্চিমে কক্সবাজার জেলার রামু উপজেলার কচ্ছপিয়া ইউনিয়ন, দক্ষিণে নাইক্ষ্যংছড়ি সদর ইউনিয়ন ও মায়ানমারের রাখাইন প্রদেশ এবং দক্ষিণ-পূর্বে মায়ানমারের রাখাইন প্রদেশ অবস্থিত।

## প্রশাসনিক কাঠামো
দোছড়ি ইউনিয়ন নাইক্ষ্যংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* উক্যজাই হেডম্যান পাড়া
* তুলাতলী
* জারুলিয়াছড়ি
* ক্রোক্ষ্যং
* গুরুন্নাকাটা
* মামা ভাগিনার ঝিরি
* কোলাচি
* লেমুছড়ি
* শিলঘাট
* ডলুর ঝিরি
* অলপাড়া
* চিতার ঝিরি
* মুরুং ঝিরি
* ওয়াচ্ছাখালী
* হরিণখাই
* বাহির মাঠ
* পাইনছড়ি
* কালুরঘাট
* ধর্মছড়া
* আমঝিরি
* ছাগলখাইয়া
* ইলং পাড়া
* মাংওয়া পাড়া
* রেংবং পাড়া
* মেনলে পাড়া
* মেনরাও পাড়া
* ওইবত পাড়া
* কাইংপা পাড়া
* লিয়াছু পাড়া
* ম্যারো পাড়া
* কুরিয়্যং পাড়া
* ভাইচাং ত্রিপুরা পাড়া
* আলিয়াং ঝিরি
* মেথন পাড়া
* পূরং পাড়া
* ক্লিংটুই পাড়া
* রেংক্রিম পাড়া
* ইংলিং পাড়া
* মানেপে পাড়া

## শিক্ষা ব্যবস্থা
২০১১ সালের আদমশুমারি অনুযায়ী দোছড়ি ইউনিয়নের সাক্ষরতার হার ১৬.২%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

### শিক্ষা প্রতিষ্ঠান
;নিম্ন মাধ্যমিক বিদ্যালয়
* লেমুছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* উক্যজাই হেডম্যানপাড়া সরকারি প্রাথমিক বিদ্যালয়
* কোলাচিপাড়া সরকারি প্রাথমিক বিদ্যালয়
* ক্রোক্ষ্যং সরকারি প্রাথমিক বিদ্যালয়
* ছাগলখাইয়া সরকারি প্রাথমিক বিদ্যালয়
* তুলাতলী সরকারি প্রাথমিক বিদ্যালয়
* পশ্চিম ছাগলখাইয়া সরকারি প্রাথমিক বিদ্যালয়
* বাহির মাঠ সরকারি প্রাথমিক বিদ্যালয়
* বাঁকখালী সরকারি প্রাথমিক বিদ্যালয়
* লেমুছড়ি সরকারি প্রাথমিক বিদ্যালয়

## যোগাযোগ ব্যবস্থা
দোছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-দোছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।

## হাট-বাজার
দোছড়ি ইউনিয়নের প্রধান হাট-বাজার হল দোছড়ি বাজার।

## জনপ্রতিনিধি
* বর্তমান চেয়ারম্যান: মোহাম্মদ ইমরান

## আরও দেখুন
* নাইক্ষ্যংছড়ি উপজেলা
* নাইক্ষ্যংছড়ি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:নাইক্ষ্যংছড়ি উপজেলার ইউনিয়ন
তিলোত্তমা মজুমদার

**তিলোত্তমা মজুমদার** (জন্ম: ১১ জানুয়ারি ১৯৬৬) একজন বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার। তিনি বাংলা ভাষাতে সাহিত্যচর্চা করেন।

## প্রথম জীবন

তিলোত্তমা মজুমদারের জন্ম হয় উত্তরবঙ্গে। তার ছোটবেলা কাটে পশ্চিমবঙ্গের আলিপুরদুয়ার জেলার অন্তর্গত কালচিনির চা বাগানে। তিনি কালচিনি চা-বাগানে ইউনিয়ন একাডেমি স্কুলে পড়াশোনা করেন। ১৯৮৫ তে স্নাতক স্তরে পড়তে আসেন কলকাতার স্কটিশ চার্চ কলেজে।

## সাহিত্য জীবন
১৯৯৩ সাল থেকে তিনি লেখালেখি শুরু করেন। তার প্রথম লেখা ছাপা হয় কালচিনির উন্মেষ পত্রিকায়। তার প্রথম উপন্যাস "ঋ" যা প্রকাশিত হয়েছিল "একালের রক্তকরবী" পত্রিকার পূজাসংখ্যায়।

তার উল্লেখযোগ্য উপন্যাসগুলির মধ্যে আছে -

* *বসুধারা*
* *রাজপাট*
* *মানুষশাবকের কথা*
* *চাঁদের গায়ে চাঁদ*
* *শামুকখোল*
* *ঋ*

## পুরস্কার
তিনি "বসুধারা" উপন্যাসের জন্য আনন্দ পুরস্কার লাভ করেন। এছাড়াও তিনি পেয়েছেন "শৈলজানন্দ স্মৃতি পুরস্কার" ও "শরৎ স্মৃতি পুরস্কার"।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ছোটগল্পকার
বিষয়শ্রেণী:ভারতীয় গীতিকার
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ঔপন্যাসিক
বিষয়শ্রেণী:আনন্দ পুরস্কার বিজয়ী
বিষয়শ্রেণী:কলকাতার লেখক
চণ্ডীচরণ সেন

**চণ্ডীচরণ সেন** (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।

## প্রথম জীবন
চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী।

তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।

ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।

তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।

তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।

## সাহিত্য কর্ম
বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি।
এর পরে তিনি ঐতিহাসিক উপন্যাস রচয়িতা হিসাবে খ্যাতি লাভ করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়।

দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।

চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।

তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।

বিখ্যাত কবি কামিনী রায় ছিলেন তার জ্যেষ্ঠা কন্যা এবং ভারতে সাইকেল নির্মাণ ও বিকাশের প্রাণপুরুষ শিল্পপতি সুধীরকুমার সেন ছিলেন তার পুত্র।

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯০৬-এ মৃত্যু
বিষয়শ্রেণী:বাঙালি অনুবাদক
বিষয়শ্রেণী:বাঙালি ঔপন্যাসিক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:বাসণ্ডার ব্যক্তি
বিষয়শ্রেণী:বাঙালি লেখক
বিষয়শ্রেণী:বরিশালের লেখক
বিষয়শ্রেণী:বরিশালের আইনজীবী
বিষয়শ্রেণী:ঝালকাঠি জেলার লেখক
বিষয়শ্রেণী:ঝালকাঠি জেলার আইনজীবী
বিষয়শ্রেণী:১৯শ শতাব্দীর ভারতীয় পুরুষ লেখক
অ্যাবিডস

**অ্যাবিডস** ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকাগুলির থেকে আলাদা, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণই হলো বিভিন্ন ধরনের পণ্য এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে।

## নামকরণ
থাম্ব|200px|বাম|অ্যাবিডস বিভাজিত ভাণ্ডার, ১৮৯৭ সনের ছবি
থাম্ব|200px|বাম|অ্যাবিডস গোলচক্কর সাল ১৯৩৪ নাগাদ তোলা চিত্র
এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি **অ্যাবিড শপ** হিসাবে পরিচিতি লাভ করে।

## বাণিজ্য
বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি *অ্যাবিডস রোড* নামে পরিচিত। সাধারণ ডাকঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট এছাড়াও পোশাক, গহণা, পাদুকা ও বিদ্যুতিন-সংক্রান্ত পণ্যের দোকানপাট। বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও-র সংলগ্নে হায়দ্রাবাদের পৌরনিগম, জিএইচএমসি-র কার্যালয়ও অবস্থিত।

মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর-বাজার, বিখ্যাত *জগদীশ মার্কেট* অ্যাবিডসেই অবস্থিত।

অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত ব্যবসায়ীদের জন্য রয়েছে বহুসংখ্যায় থাকার ব্যবস্থা।

## সংস্কৃতি
ডান|থাম্ব|জগদীশ মার্কেট, চিরাগ আলী লেইন, অ্যাবিডস
অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়।

## শিক্ষাব্যবস্থা
উপনিবেশবাদ ও মিশনারি কর্মের মাধ্যমে, অনেক ইংরেজি মাধ্যম বিদ্যালয় অ্যাবিডসে প্রতিষ্ঠিত হয়।

### বিদ্যালয়ের তালিকা
* স্ট্যানলি গার্লস হাই স্কুল
* সেইন্ট জর্জেস গ্রামার স্কুল
* লিটিল ফ্লাওয়ার হাই স্কুল
* রোজারি কনভেন্ট হাই স্কুল
* অল্ সেইন্টস হাই স্কুল
* নাজারেথ হাই স্কুল
* স্লেট দ্য স্কুল
* সেইন্ট জন্স গ্রামার স্কুল
ডান|থাম্ব|অ্যাবিডসে অবস্থিত বিভিন্ন কেনাকাটার দোকানপাট

## পরিবহণ
অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদকে নতুন অংশগুলির সাথে সংযোগ করে তথা হায়দ্রাবাদের টুইন-সিটি, সেকেন্দ্রাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নামপল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত।

নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু সেগুলি অ্যাবিডস এবং শহরের অন্যান্য এলাকার মধ্যে নিরন্তর চলাচল করে থাকে।

## তথ্যসূত্র

## বহিঃসংযোগ
* "Abids, the Heart of Hyderabadis" - The Hindu 7 October 2012 http://www.thehindu.com/news/cities/Hyderabad/abids-the-heart-of-hyderabadis/article3974328.ece
* "Proud heritage of Abids in a state of neglect" - Postnoon 23 July 2012 https://web.archive.org/web/20121024055933/http://postnoon.com/2012/07/23/proud-heritage-of-abids-in-a-state-of-neglect/60736

বিষয়শ্রেণী:হায়দ্রাবাদের অঞ্চল
বিষয়শ্রেণী:ভারতের কেনাকাটা জেলা ও রাস্তা
রেজাউদ্দিন স্টালিন

**রেজাউদ্দিন স্টালিন** (জন্ম ২২শে নভেম্বর, ১৯৬২) হলেন একজন বাংলাদেশী কবি, লেখক ও টেলিভিশন ব্যক্তিত্ব। তিনি আশির দশকের অগ্রগণ্য কবি হিসেবে বিবেচিত। তার রচিত কাব্যগ্রন্থের সংখ্যা ৪৫টি। কবিতায় অবদানের জন্য তিনি ২০০৬ সালে বাংলা একাডেমি সাহিত্য পুরস্কার লাভ করেন।

## প্রারম্ভিক জীবন
স্টালিন ১৯৬২ সালের ২২শে নভেম্বর তৎকালীন পূর্ব পাকিস্তানের (বর্তমান বাংলাদেশ বৃহত্তর যশোরের ঝিনাইদহ জেলার কালিগঞ্জ উপজেলার নলভাঙ্গা গ্রামে জন্মগ্রহণ করেন। তার পিতা শেখ বোরহানউদ্দিন আহমেদ ছিলেন মাধ্যমিক বিদ্যালয়ের প্রধান শিক্ষক এবং মাতা রেবেকা সুলতানা একজন স্কুল শিক্ষিকা ছিলেন। তিনি অবসরে গিয়েছেন। তার দুই বোন রয়েছে। তারা হলেন সুহিতা সুলতানা ও সেতারা এলিন।

স্টালিনের শৈশব কাটে নলভাঙ্গা গ্রামে। পরবর্তীতে তারা সপরিবারে কালিগঞ্জ শহরে চলে যান। ১৯৬৯ সাল থেকে তারা কালিগঞ্জ থেকে যশোর নতুন উপশহরে চলে যান এবং সেখানে উপশহরের ডি ব্লকের ২২৩ নম্বর বাসাতে স্থায়ীভাবে বসবাস শুরু করেন। শৈশব থেকে তিনি কবিতা লিখতেন। আট বছর বয়সে তার প্রথম কবিতা *শপথ* ১৯৭০ সালে শতদল পত্রিকায় প্রকাশিত হয়।

## কর্মজীবন
স্টালিন রচিত প্রথম কাব্যগ্রন্থ *ফিরিনি অবাধ্য আমি*। পরবর্তীতে তিনি আরও ৪৫টি কাব্যগ্রন্থ রচনা করেন। তার রচিত উল্লেখযোগ্য কাব্যগ্রন্থসমূহ হল *আর্শীবাদ করি আমার দুঃসময়কে*, *আঙ্গুলের জন্য দ্বৈরথ*, *হিংস্র নৈশ্য ভোজ*, *সব জন্মে শত্রু ছিল যে*। তার সর্বশেষ কাব্যগ্রন্থ *তদন্ত রিপোর্ট*। তিনি *রবীন্দ্রনাথ আরোগ্য* নামে একটি প্রবন্ধ গ্রন্থ রচনা করেছেন। তার রচিত ছড়া গ্রন্থ *হাঁটতে থাকো*। স্টালিন রচিত একমাত্র উপন্যাস *সম্পর্কেরা ভাঙ্গে*। তার কবিতার একটি একক সিডি "আবার একদিন বৃষ্টি হবে", এটি আবৃত্তি করেন প্রদীপ ঘোষ। অনুবাদক জাকারিয়া সিরাজী *সিলেক্টটেড পয়েমস অব রেজাউদ্দিন স্টালিন* নামে একটি গ্রন্থ ইংরেজিতে অনুবাদ করেন। রেজাউদ্দিন স্টালিনের কবিতা ইংরেজি, হিন্দি, উর্দু, উড়িয়া, রুশ, জার্মান, চীনা, জাপানী ও ফরাসী ভাষায় অনূদিত হয়েছে।  কবি রেজাউদ্দিন স্টালিন ২১ সেপ্টেম্বর ২০২৫ থেকে বাংলাদেশ শিল্পকলা একাডেমির মহাপরিচালক হিসেবে কর্মরত রয়েছেন।

## পুরস্কার ও সম্মাননা
* ২০০৬: কবিতায় অবদানের জন্য "বাংলা একাডেমি সাহিত্য পুরস্কার - ২০০৫"

## তথ্যসূত্র

## বহিঃসংযোগ
* [[এনটিভি|এনটিভি অনলাইন]ে 'রেজাউদ্দিন স্টালিনের পাঁচটি কবিতা']
* জাগো নিউজে 'রেজাউদ্দিন স্টালিনের ৩টি কবিতা'
* দৈনিক ভোরের কাগজে 'রেজাউদ্দিন স্টালিন-এর কবিতা' 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলা ভাষার লেখক
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:বাংলা ভাষার কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:যশোরের ব্যক্তি